12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 623 της 21/25 Αυγ. 1976 (ΦΕΚ Α΄ 227) Περί συστάσεως Τελωνειακών Αρχών Έχοντες υπ’ όψιν:  1.Τας διατάξεις του άρθρου 1 του Νόμου 335/1976 (ΦΕΚ 138/Α΄/9.6.1976), «περί προσωρινής ρυθμίσεως ζητημάτων αφορώντων εις την οργάνωσιν και λειτουργίαν των Δημοσίων Υπηρεσιών». 2.Τας διατάξεις του άρθρου 1 του Ν. 152/1975, «περί συστάσεως και αναδιαρθρώσεως θέσεων υπαλλήλων του Υπουργείου Οικονομικών και άλλων τινών συναφών διατάξεων». 3.Την υπ’ αριθ. Λ.7/8/4/7.10.1970 (ΦΕΚ 776/Β΄/4.11.1970) κοινήν απόφασιν των Υπουργών Προεδρίας Κυβερνήσεως, Εσωτερικών και Οικονομικών, «περί οργανώσεως των Περιφερειακών Υπηρεσιών του Υπουργείου Οικονομικών (Γενικής Διευθύνσεως Φορολογίας)». 4.Την υπ’ αριθ. Λ.7/8-2/2/11.12.1972 (ΦΕΚ 1097/Β΄/1972) κοινήν απόφασιν των Υπουργών παρά τω Πρωθυπουργώ, Εσωτερικών και Οικονομικών, «περί οργανώσεως των Υπηρεσιών της Νομαρχίας Αττικής και Διαμερισμάτων αυτής, αρμοδιότητος Υπουργείου Οικονομικών». 5.Την υπ’ αριθ. 494 από 7 Ιουλίου 1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, και Οικονομικών, απεφασίσαμεν και διατάσσομεν: Άρθρον 1. Σύστασις Τελωνειακών Αρχών Συνιστώνται: 1.Παρά τη Διευθύνσει Τελωνείων Αττικής, Τελωνειακή Αρχή επί βαθμώ Διευθύνσεως Τελωνείου α΄ τάξεως, εδρεύουσα εν Πειραιεί, υπό την ονομασίαν «Υπηρεσία Δασμολογικών Εξαγωγικών Διευκολύνσεων». 2.Παρά τη Διευθύνσει Τελωνείων Θεσσαλονίκης Τελωνειακή Αρχή επί βαθμώ Διευθύνσεως Τελωνείου α΄ τάξεως, εδρεύουσα εν Θεσσαλονίκη, υπό την ονομασίαν «Υπηρεσία Δασμολογικών Εξαγωγικών Διευκολύνσεων». Άρθρον 2. Καθ’ ύλην αρμοδιότης Εις την καθ’ ύλην αρμοδιότητα των δια του παρόντος διατάγματος συνιστωμένων Υπηρεσιών ανήκει κυρίως: α.Η διεξαγωγή πάσης τελωνειακής εργασίας, αφορώσης εις τον έλεγχον, την πίστωσιν και την οριστικήν εξόφλησιν των οικείων παραστατικών μεταποιήσεως δυνάμει των οποίων παραλαμβάνονται πρώται ύλαι, προς επεξεργασίαν και εξαγωγήν των εξ αυτών παραγομένων ετοίμων προϊόντων, εξαιρέσει του τελωνισμού, όστις εξακολουθεί ανήκων εις την καθ’ ύλην αρμοδιότητα των Τελωνείων Εισαγωγής. β.Ο καθορισμός, συμφώνως τω άρθρ 2 του Ν. ΒΡΝΗ/1893, της δυναμικότητος επιχειρήσεων, αιτουμένων την επί προσωρινή ατελεία εισαγωγήν πρώτων και βοηθητικών υλών. γ.Η διεξαγωγή πάσης τελωνειακής εργασίας, αφορώσης εις τον υπολογισμόν, την εκκαθάρισιν και επιστροφήν, εις τους δικαιούχους, των δασμών, λοιπών φόρων και της μέσης εκ τελών χαρτοσήμου επιβαρύνσεως, βάσει της κειμένης νομοθεσίας. Άρθρον 3. Κατά τόπον αρμοδιότης 1.Η κατά τόπον αρμοδιότης των δια του άρθρου 1 του παρόντος συνιστωμένων υπηρεσιών, εκτείνεται: α)Προκειμένης της εφαρμογής των περί εισαγωγής επί προσωρινή ατελεία πρώτων και βοηΣελ. 22,18(β) Τεύχος Ζ21-Σελ. 2 θητικών υλών προς μεταποίησιν και εξαγωγήν κειμένων διατάξεων επί της περιοχής, εφ’ ης έχουν αντιστοίχως χωρικήν αρμοδιότητα η Διεύθυνσης Τελωνείων Αττικής και η Διεύθυνσις Τελωνείων Θεσσαλονίκης και β)Προκειμένης της επιστροφής δασμών, λοιπών φόρων και της μέσης εκ τελών χαρτοσήμου επιβαρύνσεως, εφ’ όλης της Επικρατείας. 2.Τα δυνάμει ειδικών αποφάσεων συσταθέντα γραφεία επιστροφής δασμών, λοιπών φόρων και μέσης εκ τελών χαρτοσήμου επιβαρύνσεως εις τας Διευθύνσεις Τελωνείου: Πατρών, Βόλου, Ηρακλείου, Καλαμάτας, Μυτιλήνης, Καβάλας, Χίου και Χαλκίδος εξακολουθούν λειτουργούντα κατά τα μέχρι τούδε ισχύοντα. Άρθρον 4 Διαδικασίαι 1.Μετά τον τελωνισμόν των επί προσωρινή ατελεία εισαγομένων ειδών, το Τελωνείον Εισαγωγής διαβιβάζει αμελλητί τα οικεία παραστατικά μεταποιήσεως, μετά των προσηρτημένων αυτοίς δικαιολογητικών, εις την αρμοδίαν Υπηρεσίαν Δασμολογικών Εξαγωγικών Διευκολύνσεων, ήτις καταχωρίζει ταύτα κατ’ αύξοντα αριθμόν εις ειδικώς προς τούτο τηρούμενον βιβλίον, εκδίδει δε ακολούθως έγγραφον παραλαβής των, το οποίον αποστέλλει εις το Τελωνείον Εισαγωγής, ίνα χρησιμοποιηθή υπ’ αυτού, ως δικαιολογητικόν διαχειρίσεως των οικείων παραστατικών εγγράφων του παρά τη Υπηρεσία Ελέγχου Τελωνειακών Αρχών. 2.Κατά πάσαν περίπτωσιν υποχρεώσεως καταβολής, εν όλω ή εν μέρει, δασμών και λοιπών φόρων, αναλογούντων επί ειδών παραληφθέντων επί προσωρινή ατελεία αρμόδιαι δια την χρέωσιν και είσπραξιν αυτών ορίζονται αι δια του παρόντος συνιστώμεναι Υπηρεσίαι. 3.Η χρηματική διαχείρισις των Υπηρεσιών τούτων περιορίζεται εις την δι’ αποδεικτικών ειδικής διαχειρίσεως είσπραξιν και την εν συνεχεία απόδοσιν των εισπραττομένων εις τα κατά περίπτωσιν και δια του παρόντος καθιστάμενα αρμόδια Α΄ Τελωνείον Εισαγωγής και Αποταμιεύσεως Πειραιώς και Α΄ Τελωνείον Εισαγωγής Θεσσαλονίκης, επί τη εκδόσει υπό τούτων των κατά νόμον πιστωτικών διαχειριστών εγγράφων. Άρθρον 5. Οργανική σύνθεσις 1.Ορίζεται η οργανική σύνθεσις: α.Της εν Πειραιεί εδρευούσης Υπηρεσίας Δασμολογικών Εξαγωγικών Διευκολύνσεων εις δύο (2) θέσεις επί βαθμοίς 3ω-2ω, δέκα τέσσερας (14) θέσεις επί βαθμοίς 5ω-4ω και είκοσι (20) θέσεις επί βαθμοίς 8ω-6ω του Κλάδου Α2 Τελωνειακών ως και εις τρεις (3) θέσεις, επί βαθμοίς 5ω-4ω και εννέα (9) θέσεις επί βαθμοίς 10ω-6ω του Κλάδου Β2 Τελωνειακών, άνευ αυξήσεως των οργανικών θέσεων των Κλάδων τούτων. β.Της εν Θεσσαλονίκη εδρευούσης Υπηρεσίας Δασμολογικών Εξαγωγικών Διευκολύνσεων εις μίαν (1) θέσιν επί βαθμοίς 3ω-2ω, εις εννέα (9) θέσεις επί βαθμοίς 5ω-4ω και εννέα (9) θέσεις επί βαθμοίς 8ω-6ω του Κλάδου Α2 Τελωνειακών, ως και εις δύο (2) θέσεις επί βαθμοίς 5ω-4ω και τρεις (3) θέσεις επί βαθμοίς 10ω-6ω του Κλάδου Β2 Τελωνειακών, άνευ αυξήσεως των οργανικών θέσεων των Κλάδων τούτων. 2.Μειούται η οργανική σύνθεσις: α.Της Διευθύνσεως Τελωνείων Αττικής κατά δώδεκα (12) θέσεις επί βαθμοίς 8ω-6ω του Κλάδου Α2 Τελωνειακών και κατά εννέα (9) θέσεις επί βαθμοίς 10ω-6ω του Κλάδου Β2 Τελωνειακών. β.Της Διευθύνσεως Τελωνείου Θεσσαλονίκης κατά έξ (6) θέσεις επί βαθμοίς 8ω-6ω του Κλάδου Α2 Τελωνειακών και κατά τρεις (3) θέσεις επί βαθμοίς 10ω-6ω του Κλάδου Β2 Τελωνειακών. γ.Του Α΄ Τελωνείου Εισαγωγής και Αποταμιεύσεως Πειραιώς κατά οκτώ (8) θέσεις επί βαθμοίς 8ω-6ω του Κλάδου Α2 Τελωνειακών και δ.Του Α΄ Τελωνείου Εισαγωγής Θεσσαλονίκης κατά τρεις (3) θέσεις επί βαθμοίς 8ω-6ω του Κλάδου Α2 Τελωνειακών. - 50 30.Α.β.12 Τελωνειακή Διαίρεση 